stanford-oval/wikipedia huggingface dataset:
מרכז ישיבות ואולפנות בני עקיבא
הקמת ישיבת בני עקיבא כפר הרא"ה > הקמת ישיבות ההסדר > ישיבות ההסדר הבאות

ההתלהבות מהניצחון במלחמת ששת הימים ושיאן בשחרור הר הבית והכותל מצאה את ביטויה המעשי אצל הרבנים נריה, צוקרמן ובינה בהגשמת הרעיון של ישיבה גבוהה המשלבת גם את מסגרת ה"הסדר" בעיר העתיקה, בסמוך לכותל. בערב תשעה באב ה'תשכ"ז קמה ישיבת הכותל, תחילה בסמוך לכותל הדרומי, ובהמשך בבניני בתי מחסה, עד התבססותה החל משנת ה'תשמ"ח במתחם הקבע. באלול ה'תשל"ו (1976) הוקמו שתי ישיבות הסדר נוספות של מרכז ישיבות בני עקיבא – ישיבת ימית וישיבת מעלות.
בשנת ה'תשל"ה (1975), בעקבות הפיגוע במעלות והוחלט על הקמת ישיבת הסדר במעלות, שבה התלמידים ישלבו בנוסף ללימוד התורה גם גרעין תורני שיחזק את העיירה. הישיבה הוקמה תחת מרכז ישיבות בני עקיבא. בראשות הישיבה עמד באותה תקופה הרב דיקמן ששימש בנוסף לכך כדיין בחיפה.
מרכז ישיבות בני עקיבא

בשנת ה'תשי"ד (1954) יזם הרב צוקרמן, כחבר ההנהלה הארצית של תנועת בני עקיבא את הקמת מרכז ישיבות בני עקיבא. זאת, במטרה לכוון את העבודה החינוכית של המוסדות השונים, לקבוע תוכנית לימודים אחידה ובה מסכת גמרא אחת למחזור שש-שנתי, לוח חופשות אחיד ושמירה על קו רעיוני משותף, בדרכו של הראי"ה קוק. נקבע כי מתפקידו של המרכז יהיה לפקח, ללוות ולבקר את הפעילות הפיננסית של מוסדות, ולהעניק סיוע מקצועי להבטחת ניהולם התקין. כלפי חוץ, נקבע תפקידו של המרכז לקדם נושאים בעלי חשיבות משותפת לכלל המוסדות מול משרדי הממשלה, הרשויות המקומיות וגופים ציבוריים אחרים. לאורך השנים פתח המרכז ישיבות ואולפנות רבות בכל הארץ.
הרב צוקרמן שימש כיו"ר המרכז עד הגיעו לגבורות, אז פרש מתפקיד זה ובמקומו נתמנה הרב חיים דרוקמן, בעצמו בוגר ישיבת בני עקיבא כפר הרא"ה, ששימש בתפקיד עד לפטירתו בשנת ה'תשפ"ג. מאז פטירתו יושב ראש המרכז הוא הרב יהושע ויצמן ראש ישיבת מעלות, שאותו מינה הרב דרוקמן בחיו לסגן היו"ר.
כמנכ"ל המרכז שימש שנים רבות אברהם דימנט עד להחלפתו בשנת ה'תשנ"ו באלחנן גלט, מזכ"ל תנועת בני עקיבא לשעבר. גלט משמש בתפקיד מאז, מלבד בשנים תשע"ג - תשע"ה, אז שימש מנכ"ל המשרד לשירותי דת והוחלף בידי  הרב בני נכטיילר, גם הוא מזכ"ל לשעבר בתנועת בני עקיבא וראש ישיבת בני עקיבא בעצמו.
בטבת ה'תשע"ד שונה שמה של הרשת ממרכז ישיבות בני עקיבא למרכז ישיבות ואולפנות בני עקיבא, וזאת במסגרת מיתוג מחדש הכולל גם החלפת לוגו.
מאז ה'תשס"ו (2006) שוכנים משרדי המרכז במרכז החינוכי רמות שפירא.
מרכז ישיבות בני עקיבא > מרכז ישיבות בני עקיבא כיום > מוסדות חדשים ברשת

משנות ה-90 של המאה ה-20 ואילך חל גידול במספר המוסדות החדשים של מרכז יב"ע, הן בשל פתיחת מוסדות חדשים והן בשל הצטרפות מוסדות קיימים לרשת. בפרט פתח המרכז מוסדות בפריפריה. בשנת ה'תשנ"ה (1994) נפתחה אולפנה ואחר כך גם ישיבה באופקים. בהמשך החלה שם התנסות ראשונה של נטילת אחריות גם על ניהול התיכון הדתי בעיירה. בהמשך שולבו תיכונים דתיים נוספים ברשת. בשנת ה'תשנ"ח (1998) הוקמה הישיבה לחינוך סביבתי בסוסיא.
מרכז ישיבות בני עקיבא > מרכז ישיבות בני עקיבא כיום > שינויים ארגוניים ומגמות עכשוויות

הגידול המספרי הביא את הנהלת המרכז לחלוקת המערכת לשלושה מרחבי ניהול האחראים כל אחד על כ-20 מוסדות. מלבד ישיבות תיכוניות ואולפנות רגילות כוללים המוסדות פנימיה צבאית, ישיבה סביבתית, תיכונים דתיים ועוד. גם במוסדות הרגילים קיימים מסלולים ייחודיים (פרויקט נעל"ה, מגמות תורניות מוגברות ועוד). בשנים האחרונות פחת מספר התלמידים בפנימיות ועלה שיעורם של תלמידי הרשת אשר לומדים במסלול אקסטרני.
המרכז מדגיש בשנים האחרונות את העמקת ההכשרה המקצועית ושיפור כלי העבודה לכל בעלי התפקידים במוסדות החינוך. כתוצאה מכך נבנתה סדרה קבועה של ימי עיון וכנסים לראשי המוסדות, המחנכים ועובדי המרכז. בעזרת רואי חשבון ובעלי ניסיון נקבעו נורמות של ניהול תקין וכלי בקרה, כדי לוודא ניהול מאוזן ושקוף.
מרכז ישיבות בני עקיבא > מרכז ישיבות בני עקיבא כיום > מינהל החינוך במרכז יב"ע

בשנת ה'תשס"ו (2006) הוקם במרכז יב"ע מינהל החינוך כיחידה עצמאית על ידי הרב יהודה פליקס, אשר הקים ועמד בראש מכללת אורות ישראל. הוא שימש בתפקידו עד לסוף שנת הלימודים תשע"ד (2014) מלבד העבודה השוטפת מול ראשי הישיבות והאולפנות וארגון ימי הלימוד הרבים והליווי המקצועי הניתן למוסדות, יזם המינהל מספר מיזמים משותפים לכלל המוסדות ובהם חלוקת סדרי משנה לצורך סיום ששה סדרי משנה בתוכנית שש-שנתית, תוכנית "יגדיל תורה" לתלמידים מצטיינים בלימוד גמרא, תוכנית "חכמת נשים" לתלמידות מצטיינות, חידון גמרא ארצי על מסכת הנלמדת ועוד.
עם עזיבתו של הרב יהודה פליקס את מינהל החינוך מונה הרב יונה גודמן כמחליפו והרבנית רעות גיאת ראש אולפנת בני עקיבא ישורון לשעבר כסגניתו.
מרכז ישיבות בני עקיבא > ידידי מרכז ישיבות בני עקיבא

בארצות הברית פועל ארגון AFYBA – ידידי ישיבות בני עקיבא המסייע בגיוס משאבים בעיקר למטרות בנייה. המרכז פועל גם בישראל לגיוס משאבים הן לבניית ולשיפוץ מבני המוסדות והן להקמת קרן מלגות לתלמידים נזקקים.
במסגרת אירועי השבעים לרשת, בשנת ה'תש"ע, התקיימו אירועים מגוונים, בהם הפקת ספר בשם האור הגדול המספר את סיפור הקמת כל מוסדות הרשת, תולדות הרבנים המרכזיים ומאמרים עיוניים העומדים על סדר היום החינוכי במרכז.
ראו גם

מוסדות המרכז שיש עליהם ערך בוויקיפדיה
הערות שוליים

↑  עדו בן פורת, הרב יהושע ויצמן מחליף את הרב דרוקמן זצ"ל בתפקיד יו"ר מרכז ישיבות ואולפנות בני עקיבא, באתר ערוץ 7, ‏09/05/2023
↑  עדו בן פורת, הרב יהושע ויצמן מחליף את הרב דרוקמן זצ"ל בתפקיד יו"ר מרכז ישיבות ואולפנות בני עקיבא, באתר ערוץ 7, ‏09/05/2023
↑  גיל קלנר, ‏מעתה אמרו: מרכז ישיבות ואולפנות בני עקיבא, באתר "סרוגים", 5 בדצמבר 2013
| --- | --- |
בקרת זהויות :  NLI: 987010362845705171
+STING

| --- | --- |

 נתונים כלליים
 סוג:  מותג
 תקופת הפעילות:  אוקטובר 2017 – הווה (כ־7 שנים) 
 חברת אם:  yes הטלוויזיה בלוויין
 מוצרים עיקריים:  שידורי טלוויזיה רב-ערוצית  שירותי VOD
  
 www.stingtv.co.il
 
הסמליל הקודם של השירות
+STING (בעברית: סטינג פלוס, לשעבר STINGTV – סטינג טיוי) הוא שירות טלוויזיה ישראלי מוזל המופעל על ידי חברת yes. השירות משודר על גבי האינטרנט דרך אפליקציה ייעודית לסטרימרים עם מערכת ההפעלה Android TV. החל מיוני 2018, בזק בינלאומי משווקת את חבילת הטריפל הכוללת את שירותי האינטרנט והטלפון הקווי שלה, לצד שירות הטלוויזיה סטינג פלוס של yes.
תכנים

עד סוף יוני 2019 סטינג טיוי שיווקה עצמה כשירות טלוויזיה "מפורק", המותאם אישית לכל לקוח, ומציע חבילות תוכן ספציפיות הניתנות להזמנה בנפרד כל אחת וניתן לשלב ביניהן. החבילות שהוצעו: סדרות (הפקות מקור של yes עלו לאחר סיום שידור העונה הראשונה של הסדרה ב-yes, ואילו עונות חדשות להפקות מקור עלו במקביל), סרטים, ילדים, מדע וטבע, ספורט 5 (5SPORT ו-5PLUS), ספורט 5 פרימיום (5STARS ,5LIVE ,5GOLD ו-5SPORT 4K), ספורט ONE וספורט 1. הייתה קיימת גם חבילה משפחתית, אשר הציעה את חבילות הסדרות, סרטים, ילדים, מדע וטבע וספורט 5 במחיר זול יותר.
נכון לנובמבר 2022 משווקת החברה שתי חבילות עיקריות, ביניהן: "החבילה המושלמת", שכוללת את כל ערוצי התוכן למעט ערוצי פרמיום ואת חבילת הבייסיק, הכוללת את הערוצים הישראליים, ערוצי ספורט 5 (ספורט 5 ו–5PLUS), yes דוקו, ערוץ הילדים, יויו, שירי ילדותי ועוד. בנוסף, ניתן לצרף חבילות תוכן נוספות לכל חבילה עיקרית, כגון ערוצי ריאליטי, ספורט וערוצים בשפות זרות. השירות כולל גם VOD בו מוצעים תכנים בהתאם לחבילות שהלקוח בחר, יחד עם שירות Catch Up המאפשר לצפות בתוכני הערוצים עד שבוע לאחר ששודרו, ללא צורך בהקלטתם.
ב-27 בנובמבר 2023, סטינג טיוי מותג מחדש כסטינג פלוס, ונוספו ערוצים חדשים לשירות, שכבר משודרים ב-yes ואף כלולים ב"חבילה המושלמת", כגון: ערוץ הטיולים וערוץ האוכל מבית ענני תקשורת, ערוצי MTV - Hits ו-Live HD, ערוץ הידברות וכו'.
בסוף אוגוסט 2024 התחדש השירות בספריות VOD בתשלום עם ספריות תכנים כגון ספריות הדרמות הטורקיות, ספריות ויוה, ילדים, ועוד.
פלטפורמות

השירות ניתן על גבי סטרימרים וטלוויזיות המריצים Android TV, מכשירי Apple TV וטלוויזיות חכמות מסוימות של LG וסמסונג. ניתן לשכור מן החברה סטרימר Android TV ייעודי הנקרא STINGTV BOX, או סטרימר Android TV של yes פלוס המציע מפרט משודרג וכולל את אפליקציית נטפליקס (נכון להיום, ה-STINGTV BOX לא תומך בנטפליקס). החל מ-12 באוגוסט 2019 החלה החברה לשווק סטרימר מבית שיאומי התומך גם הוא בנטפליקס. קיימים גם יישומונים למערכות ההפעלה אנדרואיד ו-iOS לצפייה בסמארטפון ובטאבלט.
ערוצים ציבוריים ומסחריים

ערוץ 9 • ערוץ הכלכלה • כאן 11 • קשת 12 • רשת 13 • עכשיו 14 • i24NEWS עברית • וואלה+ • ערוץ 24 • ערוץ הידברות • כנסת
yes MOVIES DRAMA • yes MOVIES ACTION • yes MOVIES COMEDY • yes TV DRAMA • yes TV ACTION • yes TV COMEDY • yes MOVIES KIDS • yes דוקו • yes POP UP
!E • ויוה טלנובלות • ויוה איסטנבול • ערוץ האוכל • ערוץ הטיולים • דוק
נשיונל ג'יאוגרפיק • National Geographic WILD • ערוץ ההיסטוריה HD • דיסקברי HD • Animal Planet
ערוצים ציבוריים ומסחריים > ערוצי ילדים

יויו • שירי ילדותי • כאן חינוכית • בייבי • הופ! • הופ! ילדות ישראלית • ניק ג'וניור • ערוץ הכוכבים • ערוץ הילדים • ZOOM TOON • זום • ניקלודיאון • WIZ! • ערוץ ג'וניור • טין ניק • ערוץ לולי • JimJam
ערוצים ציבוריים ומסחריים > ערוצי ספורט

ערוצי הספורט של ערוץ הספורט:
 5PLUS • 5SPORT
הרחבות תוכן בתשלום חודשי נוסף

ערוצים, חבילות וספריות VOD בתשלום חודשי נוסף
| --- | --- |
חבילות וערוצי פרימיום: ספריות VOD פרימיום
 חבילת ערוצי הדרמות הטורקיות:  ערוץ הדרמות הטורקיות + • ערוץ הדרמות הטורקיות 2 • ערוץ הדרמות הטורקיות 3 • הערוץ הים תיכוני + • הערוץ הים תיכוני 2  חבילת ערוצי הדרמות הספרדיות:  ערוץ הדרמות הספרדיות 1 • ערוץ הדרמות הספרדיות 2  חבילת ערוצי הדרמות ההודיות:   ערוץ הדרמות ההודיות 1 • ערוץ הדרמות ההודיות 2  חבילת ערוצי האקשן העולמי:   ערוץ האקשן העולמי 1 • ערוץ האקשן העולמי 2  ערוץ הסרטים הים תיכוני  חבילת ערוצי הפנאי:  ערוץ הנופש • ערוץ השעשועונים • ערוץ הריאלטי  חבילת ערוצי הספורט של ערוץ הספורט:  5SPORT 4K • 5STARS • 5LIVE • 5GOLD  חבילת ערוצי הספורט של צ'רלטון בטלוויזיה: ספורט 1 HD • ספורט 2 HD • ספורט 3 HD • ספורט 4 HD  חבילת ערוצי הספורט של צ'רלטון בטלוויזיה ובסלולר: ספורט 1 HD • ספורט 2 HD • ספורט 3 HD • ספורט 4 HD • ספורט 1 TO GO • ספורט 2 TO GO  חבילת ערוצי הספורט של ONE: ONE • ONE2 • ONE DOCO • ONE EDGE  ערוץ ONE2  ערוץ המוזיקה היוונית  ערוץ ויוה פרימיום  ערוץ ויוה וינטג'  ערוץ ההומור  ערוץ yes ישראלי  ערוץ הקומדיות הקלאסיות  ערוץ ילדותי  ערוץ לולי  חבילת ערוצים ברוסית עם ספריית VOD:  ספריית הדרמות הטורקיות  ספריית הדרמות הטורקיות +  ספריית הדרמות הטורקיות 2  ספריית הים תיכוני 2  ספריית הדרמות הספרדיות  ספריית הדרמות ההודיות 1  ספריית הדרמות ההודיות 2  ספריית ויוה לפני כולם  ספריית ויוה אינסטנבול  ספריית ויוה פרימיום  ספריית ויוה וינטג'  ספריית הקומדיות הקלאסיות  ספריית discovery+ וספריית CARTON NETWORK  ספריית סרטים לפני כולם  ספריית סרטים ישראליים  ספריית סרטי הולמארק  ספריית סרטי אימה  ספריית ערוץ הכוכבים  ספריית ערוץ הילדים  ספריית לוגי  ספריית יויו  ספריית לולי  ספריית ZOOM TOON
הערות שוליים

↑  מירב קריסטל, בזק בינלאומי השיקה טריפל. המחיר: גבוה, באתר ynet, 12 ביוני 2018
↑   נתי טוקר, מלחמות הטריפל: בזק תשיק השבוע אינטרנט, טלפון וטלוויזיה - בחבילה אחת, באתר TheMarker‏, 10 ביוני 2018
פיטר יוסטינוב

| --- | --- |

יוסטינוב, 1986
 לידה:  16 באפריל 1921 קמדן, הממלכה המאוחדת 
 פטירה:  28 במרץ 2004 (בגיל 82) ז'נולייה, שווייץ 
 מקום קבורה:  Cimetière de Bursins 
 מדינה:  הממלכה המאוחדת 
 תקופת הפעילות:  1940–2004 (כ־64 שנים) 
 מקום לימודים:  בית הספר וסטמינסטר 
 בן או בת זוג:  Isolde Denham (1940–1950)  סוזן קלוטייה (1954–1971)  Hélène du Lau d'Allemans (17 ביוני 1972–?) 
 צאצאים:  Igor Ustinov, Andrea Ustinov, Pavla Ustinov, Tamara Ustinov 
 מספר צאצאים:  4 
 פרסים והוקרה:  צלב מסדר ההצטיינות של הרפובליקה הפדרלית של גרמניה (1984)  Golden Schlitzohr (1987)  פרס הטלוויזיה הבווארית (1998)  דוקטור לשם כבוד מהאוניברסיטה החופשית של בריסל (1995)  פרס גלובוס הזהב לשחקן המשנה הטוב ביותר - סרט קולנוע  פרס האמי לשחקן ראשי במיני סדרה או סרט (1967)  פרס האמי לשחקן ראשי במיני סדרה או סרט (1958)  מדליית בנג'מין פרנקלין (1958)  צלב המפקד של מסדר המצוינות של הרפובליקה הפדרלית של גרמניה (1998)  פרס אוסקר לשחקן המשנה הטוב ביותר (1964)  מסדר קרל ולנטין (1981)  מפקד במסדר האימפריה הבריטית (1975)  פרס אוסקר לשחקן המשנה הטוב ביותר (1960)  דוב הכסף  מסדר הצלב הדרומי  מפקד מסדר האמנויות והספרות  דוקטור לשם כבוד מאוניברסיטת טורונטו  דוקטור לשם כבוד מאוניברסיטת אוטווה  דוקטור לשם כבוד מאוניברסיטת דרהאם  אביר במסדר הצלב הדרומי  מסדר החיוך  Knight Bachelor  פרס מעגל המבקרים להצטיינות באמנויות 
 פרופיל ב-IMDb
 
פיטר יוסטינוב
סר פיטר אלכסנדר יוסטינוב (באנגלית: Peter Alexander Ustinov;‏ 16 באפריל 1921 – 28 במרץ 2004) היה שחקן, סופר, תסריטאי מחזאי ומספר סיפורים בריטי, אשר זכה פעמיים בפרס אוסקר.
ביוגרפיה

יוסטינוב נולד בלונדון בשם פיטר אלכסנדר פון יוסטינוב, ליונה פון אוסטינוב, יליד ירושלים ובנו של הברון פלטון פון אוסטינוב ממוצא גרמני-רוסי, אתיופי-אריסטוקרטי ויהודי ולאם ממוצא רוסי, צרפתי ואיטלקי. למד בבית ספר וסטמינסטר, וכבר בגיל 17 הופיע לראשונה על במת התיאטרון. ובגיל 19 שיחק. במלחמת העולם השנייה שירת בצבא בעשיית סרטי תעמולה עם שחקנים כמו דייוויד ניבן, ופנה גם לכתיבת תסריטים ומחזות. בשנת 1950 הצטלם בסרט בסרט וגילם את אדולף רבינוביץ'. הצלחתו הראשונה הייתה ב-1951 עם "אהבת ארבעת הקולונלים". הוא המשיך לכתוב מחזות במקביל לעבודתו כשחקן, שהידוע שבהם הוא "רומנוף וג'ולייט" מ-1956. בין מחזותיו הבולטים היה גם "סוף המירוץ" שהוצג בתיאטרון "הבימה" בסוף שנות השישים. באוטוביוגרפיה שכתב "Dear Me", הוא מתאר את חייו ובעיקר את ילדותו כשהוא מתשאל את עצמו. כמו כן פרסם מספר ספרים, הטוב שבהם – "הגיבור" (1964), רומן על רקע השואה.
בין תפקידיו בקולנוע היו הקיסר נירון בסרט "קוו ואדיס", קפטן ויר ב"בילי באד", לנטולוס בטיאטוס ב"ספרטקוס", וגילם את הרקול פוארו, גיבור ספריה של אגתה כריסטי, במספר סרטים שהראשון בהם היה "מוות על הנילוס" ב-1978. ב-1964 נבחר לגלם את המפקח קלוזו, בסדרת סרטי הפנתר הוורוד, אך פרש ברגע האחרון ונתבע למשפט על ידי חברת האחים מיריש, פיטר סלרס הוא שגילם לבסוף את התפקיד.
יוסטינוב כתב תסריטים וביים סרטים ביניהם "Vice Versa", "רומנוף וג'ולייט" (לפי המחזה שכתב), ו"ליידי L" (לפי ספר של רומן גארי). מבין הסרטים שביים השאפתני ביותר היה הניסיון לעבד לקולנוע את ספרו האלגורי של הרמן מלוויל "בילי באד".
ב-1960 זכה בפרס אוסקר לשחקן המשנה הטוב ביותר על תפקידו ב"ספרטקוס" של סטנלי קובריק, וב-1964 זכה בשנית, על תפקידו בסרט "טופקאפי" של ז'ול דאסן. בנוסף היה מועמד לפרס קוו ואדיס, ולפרס התסריט על "Hot Millions" ב-1968. יוסטינוב זכה גם בשני פרסי גלובוס הזהב, ובשלושה פרסי אמי על הופעותיו בסדרות וסרטי טלוויזיה. ב-1973 הוא דיבב את הנסיך ג'ון בסרט המצויר של דיסני "רובין הוד".
משנת 1971 היה יוסטינוב שגריר של רצון טוב מטעם יוניסף, והקדיש זמנו לגיוס כספים עבור הארגון. הוא שלט היטב בשפות אנגלית, גרמנית, צרפתית, איטלקית, רוסית וספרדית, וגם ידע מעט טורקית ויוונית מודרנית.
בסוף שנות השישים התאזרח בשווייץ, כדי להימנע מתשלום מיסים גבוהים בבריטניה, למרות זאת קיבל ב-1990 תואר אבירות ממלכת בריטניה.
יוסטינוב היה נשוי שלוש פעמים והיה אב לארבעה. הוא נפטר ב-28 במרץ 2004 בשווייץ. יוסטינוב נהג להתבטא בנושאים פוליטיים ונודע בביקורותו על ממשלות ישראל בסוגיה הפלשתינאית.
סבו הברון פלטון פון אוסטינוב היה בעליו של מלון הפארק במושבה האמריקאית-גרמנית ביפו בסוף המאה ה-19 ובתחילת המאה ה-20.
ביוגרפיה > חיים אישיים

יוסטינוב היה נשוי 3 פעמים והיה אב לשלוש בנות ובן וסבא לנכדים.
פילמוגרפיה

(1944) Immortal Battalion ‏(aka The Way Ahead)
אנשי השקיעה (1950) Sundowners
אהבת ארבעת הקולונלים (1951) The Love of Four Colonels
קוו ואדיס (1951) Quo Vadis
שנהת המצרי (1954) The Egyptian
אנחנו לא מלאכים (1955) We're No Angels
(1955) Lola Montes
(1957) (the Spies)‏ Les Espions
ספרטקוס (1960) Spartacus
אנשי השקיעה (1960)
רומנוף וג'ולייט (1961)
בילי באד (1962) Billy Budd – גם ביים
טופקאפי (1964) Topkapi
ליידי L‏ (1965) Lady L
יחף באתונה (1966)
הקומיקאים (1967)
תעתועי שחור הזקן (1968) Blackbeard's Ghost
רובין הוד Robin hood (דיבוב בגרסה האנגלית)
שוד הדינוזאורים הגדול (1976) One Of Our Dinosaurs Is Missing
מרוץ לחיים (1976) Logan's Run
Peter Ustinov Tells Hans Christian Andersen 1976
בעקבות האוצר הגנוב (1976) Treasure Of Matecumbe
ישו מנצרת (1977) Jesus Of Nazareth
מעלליו של בו ג'סט (1977) Last Remake Of Beau Geste
מוות על הנילוס (1978) Death On The Nile
הגנב מבגדד (1978) The Thief of Baghdad
אשאנטי (1979) Ashanti
צ'רלי צ'אן וקללת מלכת הדרקון (1981)
תעלול החבובות הגדול (1981) Great Muppet Caper
(1982) Evil Under The Sun
שלושה עשר לארוחת ערב (1985) Thirteen At Dinner
תעלומה באחוזה (1986) Dead Man's Folly
פגישה עם המוות (1988) Appointment With Death
מסביב לעולם בשמונים יום (סדרת טלוויזיה) (1989) Around the World in 80 Days (אנ')
השמן של לורנצו (1992) Lorenzo's Oil
בית ממכר עתיקות (1995) The Old Curiosity Shop
עליסה בארץ הפלאות (1999) Alice In Wonderland
רווק על תנאי (1999) The Bachelor
חוות החיות (1999) Animal Farm – סרט טלוויזיה של TNT
לותר (2003) Luther
הערות שוליים

↑  בנו של פון אוסטינוב, יונה פון אוסטינוב (Jona von Ustinov), יצא לרוסיה כדי להתחקות אחר עקבותיו של אביו. לימים הוא היה לעיתונאי ולדיפלומט, ושימש כמרגל מטעם ה-MI5 בגרמניה הנאצית. בנו של יונה ונכדו של פון אוסטינוב היה השחקן הבריטי פיטר יוסטינוב.
| --- | --- |
בקרת זהויות :  NLI: 987007275796105171  PLWABN: 9810624492605606  BIBSYS: 90071327  BNE: XX992961  BnF: cb11927370z (data)  CANTIC: a11582200  CiNii: DA05055575  GND: 118625705  ICCU: CFIV115422  ISNI: 0000 0001 0923 4100  LCCN: n50046512  LNB: 000222379  MusicBrainz: d1d9b600-8b8e-4cec-932e-c119d2708191  NDL: 00526931  NKC: jn19990008711  NLA: 35574337  NLG: 207057  NLK: KAC2020L8890  NSK: 000054135  NTA: 069551464  RERO: 02-A003923554  SELIBR: 291997  SNAC: w6t18pfr  SUDOC: 027172996  TePapa: 63479  Trove: 1000837  VIAF: 98273667   WorldCat (עם VIAF): 98273667
איציק סעידיאן

| --- | --- |

 לידה:  14 בינואר 1995 (בן 30) באר שבע
 מדינה:  ישראל 
 ידוע בשל:  הצתה עצמית מול משרדי אגף השיקום במשרד הביטחון
 תפקיד:  פעיל חברתי
 
איציק סעידיאן (מימין) בפגישה עם נשיא מדינת ישראל יצחק הרצוג ורעייתו מיכל הרצוג
יצחק חיים (איציק) סעידיאן (נולד ב-14 בינואר 1995) הוא פעיל חברתי ששירת בחטיבת גולני.
סעידיאן נלחם במבצע צוק איתן בשנת 2014 והיה אחד הניצולים מאסון הנגמ"ש, ובעקבות כך סובל מהלם קרב. בשנת 2021 סעידיאן הצית את עצמו מול משרדי אגף השיקום של משרד הביטחון כאות מחאה על היחס והשיקום הרעוע לאנשים אשר מחלתם ניכרת בנפש ולאו דווקא בגוף.
ביוגרפיה

איציק סעידיאן נולד וגדל בבאר שבע ללידה ופרשאד סעידיאן, זוג עולים מאיראן שעלו לישראל מטעמים ציוניים. אביו היה אסיר ציון. סעידיאן הוא בן זקונים ולו שני אחים ואחות.
התגייס לצה"ל בשנת 2013. במבצע צוק איתן לחם במסגרת חטיבת גולני מול כוחות חמאס בקרבות בשכונת שג'אעייה בעזה, שם איבד שמונה מחבריו, ביניהם חברו הטוב בן וענונו, באסון הנגמ"ש, ובעקבות כך נגרמה לו טראומה נפשית. לאחר שחרורו פנה לאגף השיקום במשרד הביטחון, שם הכירו בו כנכה צה"ל, אך קבעו שרק חצי מאחוזי הנכות שלו הם בעקבות שירותו בצה"ל. בשנים שלאחר מכן הוא נאבק עבור הכרה רחבה יותר.
ביוגרפיה > ההצתה מול משרדי אגף השיקום, והשלכותיה

סעידיאן הצית את עצמו ב-12 באפריל 2021, יממה לפני ערב יום הזיכרון לחללי מערכות ישראל, מול משרדי אגף השיקום במשרד הביטחון ברחוב ז'בוטינסקי בפתח תקווה. הוא פונה לבית החולים שיבא כשמצבו אנוש.
בשבוע שלאחר יום הזיכרון הוקם מול משרדי אגף השיקום מאהל מחאה.
ב-18 באפריל 2021 חזרו נכי צה"ל להפגין. בהפגנה שנערכה מול בסיס הקריה בתל אביב, הפגינו כ 30,000 איש, לאחר מכן חסמו המפגינים את נתיבי איילון. באותו היום הוחלט במשרד הביטחון לעשות רפורמה מקיפה באגף השיקום. בתחילה הייתה ״חוק איציק סעידיאן״ רפורמה הצפויה לכלול את שיפור איכות השירות לנכי צה"ל, מימוש זכויותיהם ויישום תוכנית שתטפל בהלומי קרב ונפגעי פוסט טראומה. לאחר מכן, במשך כשבועיים לא התקיימו הפגנות, ולבסוף הוחלט על רפורמת ״נפש-אחת״ שהגדילה את תקציב אגף השיקום בעוד 1.2 מיליארד שקל.
בעקבות כך, גם במהלך אוגוסט 2021 נחנך בבסיס תל השומר מרכז "קשר עד" – היחידה הארצית של מרכז הקשר החדש של מערך הנפגעים עבור נכי צה"ל ומשפחות שכולות.
ב-16 בינואר 2023 סעידיאן היה אורח בטקס חילופי הרמטכ"לים אביב כוכבי ומחליפו הרצי הלוי, כשהוא הולך על רגליו.
כעבור כשנה מהמקרה, עבר סעידיאן ממחלקת הכוויות, אל מחלקת השיקום בשיבא, שם שהה באשפוז במשך שנה נוספת. ב-27 באפריל 2023, שתי יממות לאחר יום הזיכרון לחללי צה"ל, שוחרר מבית החולים שיבא לאחר תקופת אשפוז בת כשנתיים.
הערות שוליים

↑  מסע השיקום והמילים הראשונות שאמר לאחיו: בתוך החדר של איציק סעידיאן, באתר ynet, 9 באוקטובר 2021
↑  לילך שובל, לאחר הפגנת הענק של נכי צה"ל: משרד הביטחון הציג את הרפורמה באגף השיקום, באתר ישראל היום, 18 באפריל 2021
↑   נחנך מרכז "קשר עד" במעמד ראש אכ"א, באתר צה"ל, 11 באוגוסט 2022
↑  איציק סעידיאן הוזמן כאורח מיוחד בטקס חילופי הרמטכ"לים, 16 בינואר 2023
↑  מירב כהן‏, איציק סעידיאן השתחרר מהשיקום בבית החולים: "כאן כדי להמשיך את זעקת הלומי הקרב", באתר וואלה, 27 באפריל 2023
| --- | --- |
בקרת זהויות :  NLI: 987012978276705171 
מחאה של נכי צה"ל הנושאים שלטי "כולנו.... איציק סעידיאן"
I Said I Love You First

I Said I Love You First הוא אלבום האולפן משותף של הזמרת-יוצרת האמריקאית סלינה גומז והמוזיקאי והראפר היהודי-אמריקאי בני בלנקו. האלבום יצא לאור ב-21 במרץ 2025, על ידי חברות התקליטים אינטרסקופ רקורדס, SMG מיוזיק ו-Friends Keep Secrets.
רקע הכרזה

ב-11 בדצמבר 2024, הודיעה סלינה גומז הודיעה על אירוסיה לבני בלנקו. חודשיים לאחר מכן, היא חשפה שהם עבדו על אלבום אולפן שיתופי, וכתבה בפוסט באינסטגרם: "האלבום החדש שלי I Said I Love You First עם החבר הכי טוב שלי @itsbennyblanco, יצא ב-21/3". על פי הודעה לעיתונות, האלבום יחגוג את "סיפור האהבה של השניים": "הוא מתאר את כל הסיפור שלהם - לפני שהם נפגשו, התאהבו ומסתכלים על מה צופן העתיד".
סינגלים

ב-13 בפברואר 2025, "Scared of Loving You" יצא לאור בהפתעה לרגל יום האהבה והוצא כסינגל שיווקי הראשון של האלבום, לצד סרטון מילים רשמי. זוהי בלדה אופטימית שנכתבה עם פיניאס או'קונל. הסינגל המוביל "Call Me When You Break Up" ביחד עם גרייסי אברמס הוכרז במגזין Interview ויצא לאור ב-20 בפברואר.
רשימת רצועות

| I Said I Love You First> מס' | I Said I Love You First> שם | I Said I Love You First> משך | I Said I Love You First>  | I Said I Love You First>  | I Said I Love You First>  | I Said I Love You First>  | I Said I Love You First>  | I Said I Love You First>  | I Said I Love You First>  |
| --- | --- | --- | --- | --- | --- | --- | --- | --- | --- |
| 1. | I Said I Love You First  | 0:44 |  |  |  |  |  |  |  |
| 2. | Younger And Hotter Than Me  | 3:10 |  |  |  |  |  |  |  |
| 3. | Call Me When You Break Up (ביד עם גרייסי אברמס)   | 2:07 |  |  |  |  |  |  |  |
| 4. | Ojos Tristes  | 3:22 |  |  |  |  |  |  |  |
| 5. | Don't Wanna Cry  | 3:28 |  |  |  |  |  |  |  |
| 6. | Sunset Blvd  | 2:48 |  |  |  |  |  |  |  |
| 7. | Cowboy  | 3:04 |  |  |  |  |  |  |  |
| 8. | Bluest Flame  | 2:43 |  |  |  |  |  |  |  |
| 9. | How Does It Feel to Be Forgotten?  | 2:41 |  |  |  |  |  |  |  |
| 10. | Do You Wanna Be Perfect?  | 0:38 |  |  |  |  |  |  |  |
| 11. | You Said You Were Sorry  | 3:00 |  |  |  |  |  |  |  |
| 12. | I Can't Get Enough (ביחד עם ג'יי באלווין וטייני)   | 2:38 |  |  |  |  |  |  |  |
| 13. | Don't Take It Personally  | 2:35 |  |  |  |  |  |  |  |
| 14. | Scared of Loving You  | 1:50 |  |  |  |  |  |  |  |
| משך כולל: | משך כולל: | 34:38 |  |  |  |  |  |  |  |
"Call Me When You Break Up" לא כולל את  גרייסי אברמס במהדורות פיזיות.
היסטוריית יציאות לאור

| אזור | תאריך יציאה | פורמט (ים) | חברת תקליטים | הערות |
| --- | --- | --- | --- | --- |
| כלל העולם | 21 במרץ 2025 | הורדה דיגיטלית • הזרמת מוזיקה • תקליטור • תקליט | אינטרסקופ רקורדס • SMG מיוזיק • Friends Keep Secrets |  |